PHT taikymo trukmė nėra nustatyta. Kai kurios moterys šiuos preparatus vartoja kelerius metus, kol palengvėja menopauzės simptomai, o kitos moterys juos vartoja ilgesnį laiką, nes mano, kad jie suteikia joms daugiau energijos ir mažina osteoporozės riziką.
Tai yra asmeninis sprendimas, kuris kiekvienai moteriai gali būti skirtingas. Labai svarbu, kad aptartumėte tai su gydytoju ir sužinotumėte, kokios yra jo rekomendacijos, atsižvelgiant į jūsų sveikatos būklę ir bet kokį galimą šalutinį poveikį. Paprastai gydytojai kasmet peržiūri, ar PHT yra taikoma sklandžiai, tačiau, jei turite klausimų, bet kada galite su jais susisiekti.
Krūties vėžio išsivystymo rizika gali šiek tiek padidėti, kai ilgą laiką vartojami geriamieji PHT preparatai, sudėtyje turintys progesterono. Iš 1000 moterų, kurios yra nuo menopauzės amžiaus iki 69 metų ir nevartoja nuolatinės sudėtinės PHT preparatų, 13 gali susirgti krūties vėžiu. [popover id=ref6] Iš 1000 tos pačios amžiaus grupės moterų, kurios penkerius ar daugiau metų vartoja geriamuosius nuolatinės sudėtinės PHT preparatus, krūties vėžiu gali susirgti dar 10 moterų. Taigi, moterims vartojančioms PHT preparatus rizika susirgti krūties vėžiu padidėja 1 %. [popover id=ref7]
Rizika kraujo krešuliams susidaryti vartojant PHT tabletes yra šiek tiek didesnė nei moterims, kurios tokių tablečių nevartoja, tačiau ji yra nedidelė - PHT tabletės per metus gali sukelti papildomus devynis venų tromboembolijos atvejus 10 000 moterų. [popover id=ref8]
Taip pat yra šiek tiek didesnė tikimybė, kad vartojant PHT preparatus gali ištikti insultas. 26 iš 1000 PHT preparatų nevartojančios menopauzinio amžiaus (iki 69 metų) moterys gali patirti insultą. Tame pačiame amžiaus intervale moterims, kurios penkerius metus vartoja PHT preparatus, tenka vienas papildomas insulto atvejis. [popover id=ref9]